Diari Oficial de la Generalitat Valenciana


Sumari del DOGV 3745, del 09-05-2000 (2000/2810)

RESOLUCIÓ de 21 de març de 2000, del conseller de Justícia i Administracions Públiques, per la qual s'aprova l'escut de l'Ajuntament de Granja de Rocamora (Alacant).
---------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2810


Data del document
:   21-03-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Granja de Rocamora
    * heràldica
    * bandera
    * municipi
    * administració local

RESOLUCIÓ de 21 de març de 2000, del conseller de Justícia i Administracions Públiques, per la qual s'aprova l'escut de l'Ajuntament de Granja de Rocamora (Alacant). [2000/M2810]
  
L'Ajuntament de Granja de Rocamora ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Granja de Rocamora que quedarà organitzat de la següent manera:
  
Escut quadrilong de punta redona. Partit.
  
Al primer quarter, de gules, dues claus en sautor, una d'or i l'altra d'argent, les anelles unides per cordó d'or, sobremuntat d'una tiara papal. Al segon quarter, d'atzur, sobre ones d'argent i atzur, una roca del seu color, somada d'un roc d'or, acompanyat de dos flors de lis d'or i sobremuntat d'una branca de morera de sinople fruitada de sable.
  
Per timbre, corona reial oberta.
  
Contra aquesta resolució, que posa fi a la via administrativa, els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si escau, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 21 de març de 2000.- El conseller de Justícia i Administracions Públiques: Serafín Castellano Gómez.